**Կոզիմո Ռոսելլի** (իտալ.՝ Cosimo di Lorenzo Rosselli, 1439, Ֆլորենցիա, Ֆլորենցիայի Հանրապետություն - հունվարի 17, 1507, Ֆլորենցիա, Ֆլորենցիայի Հանրապետություն), Քվատրոչենտոյի շրջանի, Ֆլորենցիական դպրոցի վաղ Վերածննդի իտալացի նկարիչ։

Կենսագրություն
--------------

Կոզիմո Ռոսելլին ծնվել է Ֆլորենցիայում՝ Լորենցո դի Ֆիլիպոյի և նրա երկրորդ կնոջ՝ Թոմասա դի Ջովանի դա Մոնտեֆիկալեի ընտանիքում։ Եղել է տասնմեկ երեխաներից յոթերորդը։

Ընտանիքի բոլոր անդամները զբաղվում էին արհեստներով և արվեստով. հայրը եղել է որմնադիր, ավագ եղբայր Չիմենտին՝ դեկորատիվ նկարիչ, զարմիկ Բերնարդո դի Ստեֆանոն՝ նկարիչ։ Նրա կրտսեր եղբայր Ֆրանչեսկո Ռոսելին դարձել է փորագրիչ, քարտեզագիր և ձեռագրերի նկարազարդող։ Կարելի է եզրակացնել, որ Կոսիմո Ռոսելլի իր առաջին գեղարվեստական ​​կրթությունն ստացել է ընտանիքում։

1453 թվականի մայիսից մինչև 1456 թվականի հոկտեմբերը Կոզիմո Ռոսելլին աշխատել է Ֆլորենցիայի Ների դի Բիչիի արհեստանոցում։ Հետագայում Ֆլորենցիայում աշխատել է որպես Ալեսիո Բալդովինետտիի օգնական, նկարել է որմնանկարներ և խորանի նկարներ։ 1459 թվականին նա ստացել է Ֆլորենցիայի Սանտա Տրինիտայի եկեղեցու համար խորանի կարևոր պատվեր։

1481 թվականի հոկտեմբերի 27-ին Ռոսելին Ֆլորենցիայի այլ նկարիչների՝ Սանդրո Բոտիչելլիի, Դոմենիկո Գիրլանդայոյի, Պիետրո Պերուջինոյի, Պիեռո դի Կոզիմոյի, Բիաջո դ'Անտոնիո Տուչիի հետ հրավիրվել է Սիքստոս IV պապի կողմից՝ նկարելու Վատիկանի Սիքստինյան կապելլայի կողային պատերը։ Կոզիմո Ռոսելլիի որմնանկարները մասամբ կատարել է նրա աշակերտ Պիեռո դի Կոզիմոն, որը ստացել է իր մականունը՝ ի պատիվ իր ուսուցչի։

1482 թվականին նա վերադարձել է Ֆլորենցիա։ Կյանքի վերջին տասնամյակների ընթացքում հետևել է Ջիրոլամո Սավոնարոլայի քարոզներին։ Ֆլորենցիայի իր տանը վերապատրաստվել են Պիեռո դի Կոզիմոն, Ֆրա Բարտոլոմեոն և Մարիոտտո Ալբերտինելին, Մացցիեր եղբայրները, Անդրեա դի Կոզիմո Ֆելտրինին և այլ նկարիչներ։

Նա մահացել է 1507 թվականի հունվարի 7-ին և թաղվել Ֆլորենցիայի Սանտիսիմա Անունզիատա եկեղեցում։

Պատկերասրահ
-----------

* Ավետում, 1473 թ.Ավետում, 1473 թ.
* Սուրբ Միքայել ՀրեշտակապետՍուրբ Միքայել Հրեշտակապետ
* Վշտահար Քրիստոս, 1490 թ․Վշտահար Քրիստոս, 1490 թ․
* Նորածնի երկրպագություն, 1500 թ․Նորածնի երկրպագություն, 1500 թ․
* Տիրամայրը, Նորածինը և հրեշտակները, 1503 թ․Տիրամայրը, Նորածինը և հրեշտակները, 1503 թ․
* Սուրբ Եկատերինա Սիենացին որպես Սուրբ Դոմինիկի երկրորդ և երրորդ կարգի հովանավոր, 1500 թ․Սուրբ Եկատերինա Սիենացին որպես Սուրբ Դոմինիկի երկրորդ և երրորդ կարգի հովանավոր, 1500 թ․

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Ֆրանսիայի ազգային գրադարան — 1537.
3. 1 2  Union List of Artist Names — 2017.
4. ↑  Neues allgemeines Künstler-Lexicon; oder Nachrichten von dem Leben und den Werken der Maler, Bildhauer, Baumeister, Kupferstecher etc. Bearb. von Dr. G. K. Nagler. — München: E.A. Fleischmann, 1835—1852
5. ↑  Dizionario Biografico degli Italiani. — Volume 88 (2017)  Արխիվացված 2022-01-02 Wayback Machine

Արտաքին հղումներ
----------------

* Bernardo di Stefano Rosselli (Firenze 1450-1526)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա (11-րդ) · Բրոքհաուս · Բրոքհաուսի և Եփրոնի · Իտալացիների կենսագրական բառարան · Մեծ կատալոնական · Catholic (1997—…) |
|  |
| 

|  Չափորոշչային վերահսկողություն |
| --- |
|  |
| BAV: ADV12100316 · BNE: XX4801451 · BNF: 15045509c · GND: 119404559 · ISNI: 000000006635112X · LCCN: nr96006873 · NTA: 238473945 · NUKAT: n2003085343 · SUDOC: 115863419 · VIAF: 69214973 · ULAN: 500028437 · WorldCat VIAF: 69214973 |

 |

 |